Lav et referat af nedenstående tekst:

Tekst:
Det skal være nemmere, at komme trygt hjem, når man har været i byen i Aalborg. Derfor indfører Aalborg Kommune nye standsningsmuligheder på Vesterbro og mulighed for korttidsparkering i Vesterå. Dermed bliver det nu lettere for forældre og andre at afhente dem, der har været gæster i nattelivet. - Mia-sagen fylder pt. meget i medierne grundet den netop afsluttede retssag. I min forvaltning har vi siden den tragiske hændelse arbejdet ihærdigt på adskillige fysiske tiltag, der skal gøre det mere trygt at gå i byen i Aalborg, siger Jan Nymark Rose Thaysen (V), der er rådmand for By og Land i Aalborg Kommune. Flere opsamlingsmuligheder Aalborg Kommune etablerer et standsningsområde ved busperronerne på Vesterbro. Det betyder, at det i weekenden - fra klokken 00.00 til klokken 06.00 - er tilladt at standse ved dele af perronerne på Vesterbro. Med dette tiltag bliver det muligt at foretage afsætning eller opsamling, når man skal bringe feststemte personer hjem fra byen i nattetimerne. Som endnu et tryghedsskabende tiltag vil der blive etableret flere opsamlingspladser i den sydlige ende af Vesterå. Her bliver de fire nordligste mod Ved Stranden skiltet med en tidsbegrænsning på 30 minutter efter klokken 19.00 på hverdage og efter klokken 16.00 i weekenden. Det gør det muligt at lave aftale om afhentning i nattetimerne, hvor man kan vente i op til 30 minutter inden hjemtransport. - Det er rigtig fine tryghedsskabende tiltag, som jeg er glad for, at vi nu får etableret, siger rådmanden.

Referat:
Aalborg Kommune vil gøre det nemmere for eksempelvis forældre at hente deres børn, når de har været i byen i Aalborg.